Гулханӣ (деҳа, н. Рашт)

Гулханӣ (собиқ Булқос) — деҳа дар ҷамоати деҳоти Аскалони ноҳияи Рашт. Аз Гулханӣ то маркази ҷамоат 3 км, то маркази ноҳия 11 км; роҳи мошингард. Аҳолиаш 508 нафар (2017), тоҷикон.

 Иқтисод 
Мактаби таҳсилоти миёнаи умумӣ, чойхона-фароғатгоҳ, масҷиди панҷвақта, бунгоҳи тиббӣ ва нуқтаҳои савдои хусусӣ дорад. Соҳаҳои асосии хоҷагӣ: чорводорӣ ва боғдорӣ. Заминҳо аз оби чашмаҳои Ширин ва Бурсиҳо обёрӣ мешаванд. Дар ҳудуди Гулханӣ хоҷагиҳои хурди деҳқонии «Назрулло», «Маҳмадӣ» ва хоҷагии коллективии «Булқос» мавҷуд аст.

 Мардум 
Мардумаш солҳои 1949—1950 барои обод кардани заминҳои бекорхобидаи водии Вахш ба ноҳияҳои Қӯрғонтеппа (ҳоло Бохтар) ва Колхозобод (ҳоло Ҷалолиддини Румӣ) кӯчида (ба ҷуз 9 хоҷагӣ), деҳа камодам монда буд. Як қисми аҳолии Гулханӣ солҳои 1982—1984 баргашта, дар ҳайати совхози «Яхакпаст» кор кардаанд. Шоир Муҳаммадшарифи Гулханӣ (асри 17), докиори илмҳои тиб Маҳдӣ Орзуев дар ҳамин деҳа таваллуд шудаанд.

 Эзоҳ 

 Адабиёт 

 Тақсимоти маъмурии Ҷумҳурии Тоҷикистон — : СИЭМТ, 2017. — 580 с. — ISBN 978-99947-33-68-2

Гурӯҳ:Деҳаҳои Тоҷикистон
Гурӯҳ:Деҳаҳои ноҳияи Рашт
Гурӯҳ:Ҷамоати Аскалон